PMIndiaData/PMIndiaSum huggingface dataset:
മനുഷ്യ ഉപയോഗത്തിനുള്ള  ആരോഗ്യ ഉൽപ്പന്നങ്ങളുടെ നിയന്ത്രണം  സംബന്ധിച്ച് ബ്രിക്സ് രാജ്യങ്ങൾക്കിടയിലെ സഹകരണത്തിന്  ധാരണ

മനുഷ്യ ഉപയോഗത്തിനുള്ള ആരോഗ്യ ഉൽപ്പന്നങ്ങളുടെ നിയന്ത്രണം സംബന്ധിച്ച് ബ്രിക്സ് രാജ്യങ്ങളിലെ ഔഷധ നിയന്ത്രണ ഏജൻസികൾ തമ്മിൽ സഹകരണത്തിനുള്ള ധാരണാപത്രത്തിൽ ഒപ്പ് വയ്ക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അനുമതി നൽകി. നിയന്ത്രണവുമായി ബന്ധപ്പെട്ട വിവിധ വശങ്ങളെ കുറിച്ച് രാജ്യങ്ങൾ തമ്മിൽ മനസ്സിലാക്കാനും ബ്രിക്സ് രാജ്യങ്ങളിലേക്കുള്ള ഇന്ത്യയുടെ ഔഷധ കയറ്റുമതി വർധിപ്പിക്കാനും ഈ ധാരണാപത്രം വഴിയൊരുക്കും.
പ്രധാനമന്ത്രി ജനങ്ങള്‍ക്ക് ഈസ്റ്റര്‍ ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്ക് ഈസ്റ്റര്‍ ആശംസകള്‍ നേര്‍ന്നു. ‘സന്തോഷപൂര്‍ണമായ ഈസ്റ്റര്‍ നേരുന്നു! സവിശേഷമായ ഈ ദിനം ഐക്യത്തിന്റെയും സമാധാനത്തിന്റെയും സാഹോദര്യത്തിന്റെയും കണ്ണികളെ ശക്തിപ്പെടുത്തുമെന്നു ഞാന്‍ പ്രതീക്ഷിക്കുന്നു. ഭഗവാന്‍ ക്രിസ്തുവിന്റെ കുലീനമായ ചിന്തകളും ആദര്‍ശവും സമൂഹത്തില്‍ ഗുണപരമായ മാറ്റം സൃഷ്ടിക്കുന്നതിനു ജനങ്ങള്‍ക്കു പ്രചോദനമാകട്ടെ’, പ്രധാനമന്ത്രി പറഞ്ഞു.
2016 ലെ ഹൈക്കോടതിയിലെ പേര് മാറ്റല്‍ ബില്ലിന് കേന്ദ്ര മന്ത്രിസഭയുടെ അംഗീകാരം

2016 ലെ ഹൈക്കോടതികളുടെ പേര് മാറ്റല്‍ ബില്‍ പാര്ലിമെന്റില്‍ അവതരിപ്പിക്കുന്നതിന് അനുമതി നല്കാbന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്ന്ന കേന്ദ്ര മന്ത്രിസഭാ യോഗം തീരുമാനിച്ചു. ബോംബെ ഹൈക്കോടതിയുടെ പേര് മുംബൈ ഹൈക്കോടതി എന്നും, മദ്രാസ് ഹൈക്കോടതിയുടെ പേര് ചെന്നൈ ഹൈക്കോടതി എന്നും പുനര്‍ നാമകരണം ചെയ്യാന്‍ ഈ നിയമ നിര്മ്മാേണം സഹായിക്കും. ബന്ധപ്പെട്ട സംസ്ഥാന ഗവണ്മെടന്റുകളുടെയും അവിടത്തെ ജനങ്ങളുടെയും ആഗ്രഹങ്ങള്ക്ക്നു സൃതമായിട്ടാണ് ഈ മാറ്റം. ഹൈക്കോടതിയുടെ പേര് മാറ്റുന്നതിന് നിലവില്‍ കേന്ദ്ര നിയമം ഇല്ലാത്തതിനാലാണ് ഇതിനായി നിയമ നിര്മ്മാ ണം വേണ്ടി വരുന്നത്.
ഗോവ വിമോചന ദിനത്തിൽ പ്രധാനമന്ത്രിയുടെ   ആശംസ

ഗോവ വിമോചന ദിനത്തിൽ ഗോവയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ട്വീറ്റിൽ പ്രധാനമന്ത്രി പറഞ്ഞു : "ഗോവയിലെ ജനങ്ങൾക്ക് ഗോവ വിമോചന ദിന ആശംസകൾ. ഗോവയെ സ്വതന്ത്രമാക്കാനുള്ള പ്രസ്ഥാനത്തിന്റെ ഭാഗമായ എല്ലാവരുടെയും ധീരതയും മഹത്തായ സംഭാവനയും ഈ ദിവസം നാം ഓർക്കുന്നു. അവരുടെ കാഴ്ചപ്പാടിൽ നിന്ന് പ്രചോദനം ഉൾക്കൊണ്ട് ഗോവയുടെ വികസനത്തിനായി ഞങ്ങൾ പ്രവർത്തിക്കുന്നു." –ND–
2019 ലെ ലോക്‌സഭാ പൊതു തിരഞ്ഞെടുപ്പിനുള്ള വിജ്ഞാപനം പുറപ്പെടുവിച്ചതിന് മന്ത്രിസഭയുടെ അംഗീകാരം

2019 ലെ ജനപ്രതിനിധ്യ നിയമത്തിന്റെ 14-ാം വകുപ്പിന്റെ രണ്ടാം ഉപവകുപ്പ് പ്രകാരം 2019 ലെ ലോക്‌സഭാ പൊതു തിരഞ്ഞെടുപ്പിനുള്ള വിജ്ഞാപനം പുറപ്പെടുവിച്ചതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. തിരഞ്ഞെടുപ്പ് കമ്മിഷന്‍ ശുപാര്‍ശ ചെയ്യുന്ന തീയതികളില്‍ പാര്‍ലമെന്റ് മണ്ഡലങ്ങളില്‍ നിന്ന് ലോകസഭാംഗങ്ങളെ തിരഞ്ഞെടുക്കുന്നതിനും തുടര്‍ന്നുള്ള നടപടി ക്രമങ്ങള്‍ക്കും വേണ്ടിയാണിത്. വിജ്ഞാപനം പുറപ്പെടുവിക്കുന്നതോടെ 17-ാമത് ലോകസഭാ രൂപീകരണത്തിനുള്ള പ്രക്രിയയ്ക്ക് തുടക്കം കുറിക്കും.
ചീഫ് ജസ്റ്റിസ് ഉദയ് ഉമേഷ് ലളിതിന്റെ സത്യപ്രതിജ്ഞാ ചടങ്ങിൽ പ്രധാനമന്ത്രി പങ്കെടുത്തു

പ്രധാനമന്ത്രി ശ്രീ നരേന്ദ്ര മോദി ഇന്ന് ഇന്ത്യയുടെ ചീഫ് ജസ്റ്റിസ് ജസ്റ്റിസ് ഉദയ് ഉമേഷ് ലളിതിന്റെ സത്യപ്രതിജ്ഞാ ചടങ്ങിൽ പങ്കെടുത്തു. പ്രധാനമന്ത്രി ട്വീറ്റ് ചെയ്തു: "ഇന്ന് നേരത്തെ, ഇന്ത്യയുടെ ചീഫ് ജസ്റ്റിസ് ജസ്റ്റിസ് ഉദയ് ഉമേഷ് ലളിതിന്റെ സത്യപ്രതിജ്ഞാ ചടങ്ങിൽ പങ്കെടുത്തു." –ND–
ജി20 ഉച്ചകോടിയിൽ പ്രധാനമന്ത്രിയുടെ പ്രസംഗം, സെഷൻ 3 : സുസ്ഥിര വികസനം

ശ്രേഷ്ഠരേ കഴിഞ്ഞ ഒന്നര വർഷത്തിനിടെ ലോകത്ത് സുസ്ഥിര വികസന ലക്ഷ്യങ്ങൾ കൈവരിക്കുന്നതിനുള്ള വേഗത കൊറോണ മന്ദീഭവിപ്പിച്ചു. ഈ പകർച്ചവ്യാധി വ്യക്തിഗത രാജ്യങ്ങൾ തമ്മിലുള്ള, സാമൂഹിക ഗ്രൂപ്പുകൾക്കിടയിൽ, സ്ത്രീകളും പുരുഷന്മാരും തമ്മിലുള്ള സാമ്പത്തിക വിടവ് കൂടുതൽ വർദ്ധിപ്പിച്ചു. കോവിഡിന് ശേഷമുള്ള വീണ്ടെടുക്കലിൽ, നമ്മുടെ വലിയ മുൻഗണന സുസ്ഥിര വികസന ലക്ഷ്യങ്ങൾക്കായിരിക്കണം എന്നത് അത്യന്താപേക്ഷിതമാണ്. പ്രത്യേകിച്ച് ആഫ്രിക്കയ്ക്കും ചെറിയ ദ്വീപ് രാജ്യങ്ങൾക്കും പ്രത്യേക പിന്തുണ ആവശ്യമാണ്. ഈ പശ്ചാത്തലത്തിൽ, ജി20 വികസന മന്ത്രിമാരുടെ യോഗം ആദ്യമായി നടത്താൻ ഇറ്റലി മുൻകൈയെടുത്തു – ഞാൻ ഇതിനെ സ്വാഗതം ചെയ്യുന്നു. ശ്രേഷ്ഠരേ , ദക്ഷിണ-ദക്ഷിണ വികസന സഹകരണത്തിൽ ഇന്ത്യയ്ക്ക് വിപുലമായ അനുഭവമുണ്ട്. ഇന്ത്യ തന്നെ വികസനത്തിന്റെ ഒരു തെളിവാണ് – നമ്മുടെ വികസന യാത്രയ്ക്ക് മറ്റ് വികസ്വര രാജ്യങ്ങൾക്ക് നിരവധി ടെംപ്ലേറ്റുകൾ നൽകാൻ കഴിയും. അത് ഡിജിറ്റൽ കണക്റ്റിവിറ്റിയോ സാമ്പത്തിക ഉൾപ്പെടുത്തലോ കുട്ടികളുടെ പ്രതിരോധ കുത്തിവയ്പ്പോ ആകട്ടെ, ഇന്ത്യ കൃത്യമായ പരിഹാരങ്ങൾ സാക്ഷ്യപ്പെടുത്തിയിട്ടുണ്ട്. മറ്റ് വികസ്വര രാജ്യങ്ങളുമായി ഈ പരിഹാരങ്ങൾ പങ്കിടാൻ ഇന്ത്യ എപ്പോഴും തയ്യാറാണ്. ഞങ്ങളുടെ പല ഡിജിറ്റൽ സൊല്യൂഷനുകളും ഞങ്ങൾ ഓപ്പൺ സോഴ്‌സ് ആക്കി, അവ മുഴുവൻ ജനങ്ങൾക്കും ലഭ്യമാണ്. മറ്റ് വികസ്വര രാജ്യങ്ങളുമായി ഇന്ത്യയുടെ അനുഭവം പങ്കിടുന്നതിന് ഞങ്ങളുടെ ജി20 പങ്കാളികളുമായി സഹകരിക്കാൻ ഞങ്ങൾ ആഗ്രഹിക്കുന്നു. ശ്രേഷ്ഠരേ ഇത് 'പ്രവർത്തന ദശകത്തിന്റെ' ആദ്യ വർഷമാണ്. ആഗോള വീണ്ടെടുക്കലിന്റെ നേട്ടങ്ങൾ എല്ലാ രാജ്യങ്ങളിലേക്കും വ്യാപിപ്പിക്കുക എന്നത് നമ്മുടെ പങ്കിട്ട ഉത്തരവാദിത്തമാണ്. ഇതിൽ ജി 20യുടെ പങ്ക് വളരെ പ്രധാനമാണ്. നന്ദി.
ഒഡിഷയിലെ ഫോനി ചുഴലിക്കാറ്റ് ബാധിത പ്രദേശങ്ങളില്‍ പ്രധാനമന്ത്രി വ്യോമ നിരീക്ഷണം നടത്തി

ഫോനി ചുഴലിക്കാറ്റ് ഈ മാസം മൂന്നിന് നാശം വിതച്ച ഒഡിഷയിലെ സ്ഥിതിഗതികള്‍ പ്രധാനമന്ത്രി ശ്രീ. നരേന്ദ്ര മോദി ഇന്ന് വിലയിരുത്തി. പിപ്പിലി, പുരി, കൊണാര്‍ക്, നിമപാദ, ഭുവനേശ്വര്‍ എന്നിവിടങ്ങളില്‍ പ്രധാനമന്ത്രി വ്യോമ നിരീക്ഷണം നടത്തി. ഗവര്‍ണര്‍ പ്രൊഫ. ഗണേശി ലാല്‍, മുഖ്യമന്ത്രി ശ്രീ. നവീന്‍ പട്‌നായിക്, കേന്ദ്ര പെട്രോളിയം പ്രകൃതി വാതക മന്ത്രി ശ്രീ. ധര്‍മ്മേന്ദ്രേ പ്രധാന്‍ എന്നിവരും വ്യോമ നിരീക്ഷണത്തില്‍ പ്രധാനമന്ത്രി നരേന്ദ്ര മോദിയൊടൊപ്പം ഉണ്ടായിരുന്നു. പിന്നീട് സംസ്ഥാനത്തെയും, കേന്ദ്രത്തിലെയും മുതിര്‍ന്ന ഒരു ഉദ്യോഗസ്ഥരുടെ ഒരു യോഗത്തില്‍ ചുഴലിക്കാറ്റിനെ തുടര്‍ന്നുണ്ടായ നാശനഷ്ടങ്ങളും, രക്ഷാ ദുരിതാശ്വാസ പ്രവര്‍ത്തനങ്ങളും പ്രധാനമന്ത്രി വിലയിരുത്തി. സംസ്ഥാനത്തിന് സാധ്യമായ എല്ലാ സഹായവും പ്രധാനമന്ത്രി ഉറപ്പ്‌നല്‍കി. ആയിരം കോടി രൂപയുടെ അടിയന്തിര സഹായം പ്രധാനമന്ത്രി പ്രഖ്യാപിച്ചു. കഴിഞ്ഞ മാസം 29 ന് സംസ്ഥാന ഗവണ്‍മെന്റിന് അനുവദിച്ച 341 കോടി രൂപയ്ക്ക് പുറമെയാണിത്. കേന്ദ്രത്തില്‍ നിന്നുള്ള അന്തര്‍ മന്ത്രാലയ സംഘത്തിന്റെ വിലയിരുത്തലിന് ശേഷം കൂടുതല്‍ വാഗ്ദാനം അദ്ദേഹം ഉറപ്പ് നല്‍കി. ഒഡിഷയിലെ ജനങ്ങളോട് പ്രധാനമന്ത്രി പൂര്‍ണ്ണ ഐക്യദാര്‍ഢ്യം പ്രഖ്യാപിച്ചു. അടിയന്തിര സഹായം ലഭ്യമാക്കുന്നതില്‍ മാത്രമല്ല സംസ്ഥാനത്തിന്റെ പുനര്‍ നിര്‍മ്മാണം ഉറപ്പാക്കുന്നതിലും കേന്ദ്ര ഗവണ്‍മെന്റ് പൂര്‍ണ്ണമായും പ്രതിജ്ഞാബദ്ധമാണെന്ന് അദ്ദേഹം പറഞ്ഞു. കൂടുതല്‍ ജീവഹാനി ഒഴിവാക്കുന്നതില്‍ ഉപഗ്രഹ ചിത്രങ്ങളും ആധുനിക കാലാവസ്ഥാ പ്രവചന സങ്കേതങ്ങളും വഹിച്ച പങ്കിനെ അദ്ദേഹം അഭിനന്ദിച്ചു. ഒരു ദശലക്ഷത്തിലധികം പേരെ ഒഴിപ്പിച്ച് സുരക്ഷിത സ്ഥാനങ്ങളിലേയ്ക്ക് മാറ്റുന്നതിന് സംസ്ഥാന ഗവണ്‍മെന്റിന്റെ ശ്രമങ്ങളെയും, സൂക്ഷ്മമായ കാലാവസ്ഥാ പ്രവചനങ്ങള്‍ നല്‍കുന്നതില്‍ കേന്ദ്ര കാലാവസ്ഥാ വകുപ്പിന്റെ പ്രവര്‍ത്തനങ്ങളെയും അദ്ദേഹം പ്രകീര്‍ത്തിച്ചു. പൂര്‍വ്വാവസ്ഥയില്‍ എത്താനുള്ള ജനങ്ങളുടെ കഴിവിനെയും തീരമേഖലകളില്‍ കഴിയുന്ന മത്സ്യതൊഴിലാളികളെയും അദ്ദേഹം അഭിനന്ദിച്ചു. ജീവഹാനി പരമാവധി കുറയ്ക്കുന്നതില്‍ കേന്ദ്ര, സംസ്ഥാന ഗവണ്‍മെന്റുകള്‍ തമ്മില്‍ ഉണ്ടായ മികച്ച ഏകോപനത്തിനും അദ്ദേഹം സംതൃപ്തി രേഖപ്പെടുത്തി. ഒരു തീര സംസ്ഥാനത്തെ മുഖ്യമന്ത്രിയായിരുന്ന തനിക്ക് ഇത്തരം ഒരു ചുഴലിക്കാറ്റ് വരുത്താന്‍ ഇടയുള്ള നാശ നഷ്ടങ്ങളുടെ തോത് വ്യക്തമായി അറിയാമെന്ന് പ്രധാനമന്ത്രി പറഞ്ഞു. അടിസ്ഥാന സൗകര്യങ്ങള്‍, ഭവനങ്ങള്‍, മത്സ്യ തൊഴിലാളി മേഖല എന്നിവയ്ക്ക് ഉണ്ടായ നാശനഷ്ടങ്ങളുടെ ഉണ്ടായ തോത് വിലയിരുത്താനും ഒരു കേന്ദ്ര സംഘം അടുത്ത് തന്നെ സംസ്ഥാനം സന്ദര്‍ശിക്കുമെന്ന് പ്രധാനമന്ത്രി ഉറപ്പ് നല്‍കി. വൈദ്യുതി, വാര്‍ത്താ വിനിമയം, റെയില്‍വെ മുതലായ സേവനങ്ങള്‍ എത്രയും വേഗം പുനസ്ഥാപിക്കാന്‍ കേന്ദ്ര, സംസ്ഥാന ഉദ്യോഗസ്ഥര്‍ക്ക് അദ്ദേഹം നിര്‍ദ്ദേശം നല്‍കി. സംസ്ഥാനത്തെ താറുമാറായ റോഡുകള്‍ നന്നാക്കുന്നതിന് ഫലപ്രദമായ നടപടികള്‍ കൈക്കൊള്ളാനും സംസ്ഥാനത്തിന് സാധ്യമായ എല്ലാ സഹായവും നല്‍കാനും കേന്ദ്ര റോഡ് ഉപരിതല ഗതാഗത മന്ത്രാലയത്തിന് അദ്ദേഹം നിര്‍ദ്ദേശം നല്‍കി. വെള്ളപ്പൊക്ക ബാധിത പ്രദേശങ്ങള്‍ സന്ദര്‍ശിച്ച് വിളഇന്‍ഷ്വറന്‍സുമായി ബന്ധപ്പെട്ട കൃഷിക്കാരുടെ ക്ലെയിമുകള്‍ പരിശോധിക്കുന്നതിന് നിരീക്ഷകരെ ഉടനെ അയയ്ക്കാന്‍ അദ്ദേഹം നിര്‍ദ്ദേശം നല്‍കി. ചുഴലിക്കാറ്റില്‍ ഗുരുതരമായി പരിക്കേറ്റവരുടെ ആശ്രിതര്‍ക്ക് പ്രധാനമന്ത്രി രണ്ട് ലക്ഷം രൂപ ആശ്വാസ ധനം പ്രഖ്യാപിച്ചു. ഈ ദുരിത വേളയില്‍ കേന്ദ്ര ഗവണ്‍മെന്റ് സംസ്ഥാനത്തെ ജനങ്ങളോടൊപ്പം തോളോട്‌തോള്‍ ചേര്‍ന്ന് നില്‍ക്കുകയാണെന്ന് പ്രധാനമന്ത്രി ഉറപ്പ് നല്‍കി.
സാമ്പത്തിക മേഖലയെ കുറിച്ചും ഇന്ത്യയിലെ വളര്‍ച്ച ത്വരിതപ്പെടുത്തുന്നതിനു കൈക്കൊള്ളേണ്ട നടപടികളെ കുറിച്ചും പ്രധാനമന്ത്രി വിശദമായ യോഗം വിളിച്ചു

നിലവിലുള്ള സാഹചര്യത്തില്‍ സാമ്പത്തിക രംഗത്ത് ആവശ്യമായ ഇടപെടലുകള്‍ സംബന്ധിച്ചും വളര്‍ച്ചയും ക്ഷേമവും വര്‍ധിപ്പിക്കുന്നതിനായി നടത്തേണ്ട ഘടനാപരമായ പരിഷ്‌കാരണങ്ങള്‍ സംബന്ധിച്ചും ചര്‍ച്ച ചെയ്യുന്നതിനായി പ്രധാനമന്ത്രി യോഗം വിളിച്ചുചേര്‍ത്തു. ധനകാര്യ മന്ത്രിയും ഉദ്യോഗസ്ഥരുമായുള്ള യോഗത്തില്‍ സ്വകാര്യ മേഖലയെയും കര്‍ഷകരെയും പിന്‍തുണയ്ക്കുന്നതിനും പണ ലഭ്യത വര്‍ധിപ്പിക്കുന്നതിനും വായ്പയുടെ ഒഴുക്കു ശക്തിപ്പെടുത്തുന്നതിനും ആവശ്യമായ തന്ത്രങ്ങളും ഇടപെടലുകളും സംബന്ധിച്ച് അദ്ദേഹം ചര്‍ച്ച ചെയ്തു. കോവിഡ്- 19ന്റെ സാഹചര്യത്തില്‍ സാമ്പത്തിക സുസ്ഥിരത ഉറപ്പാക്കുന്നതിനുള്ള വഴികളും പ്രത്യാഘാതങ്ങളെ അതിവേഗം അതിജീവിക്കുന്നതിനു കൈക്കൊണ്ട നടപടികളും പ്രധാനമന്ത്രി ചര്‍ച്ച ചെയ്തു. തൊഴിലാളികളുടെയും സാധാരണക്കാരുടെയും ക്ഷേമത്തെ കുറിച്ചു ചര്‍ച്ച ചെയ്യവേ, ഗുണകരമായ തൊഴിലവസരങ്ങള്‍ സൃഷ്ടിക്കേണ്ടതിന്റെ ആവശ്യകത അദ്ദേഹം ചൂണ്ടിക്കാട്ടി. കോവിഡ്- 19 സൃഷ്ടിച്ച തടസ്സങ്ങള്‍ മറികടക്കാന്‍ ബിസിനസ് മേഖലയെ സഹായിച്ചുകൊണ്ടു വേണം ഇതു സാധ്യമാക്കാനെന്നു വിശദീകരിക്കുകയും ചെയ്തു. മുന്‍കാലങ്ങളില്‍ നടപ്പാക്കിയ ഘടനാപരമായ പരിഷ്‌കാരങ്ങള്‍ ശക്തമാക്കേണ്ടതിന്റെ ആവശ്യകതയ്ക്ക് അടിവരയിട്ട പ്രധാനമന്ത്രി കോര്‍പറേറ്റ് ഭരണം, വായ്പാ വിപണി, അടിസ്ഥാന സൗകര്യ മേഖലകള്‍ എന്നിവയില്‍ ഘടനാപരമായ പുതിയ പരിഷ്‌കാരങ്ങള്‍ അനിവാര്യമാണെന്ന് ഓര്‍മിപ്പിക്കുകയും ചെയ്തു. പുതിയ അടിസ്ഥാന സൗകര്യ പദ്ധതികള്‍ ആരംഭിക്കുന്നതിനും അടിസ്ഥാന സൗകര്യ മേഖലയിലെ പ്രവൃത്തികളുടെ വേഗം കൂട്ടുന്നതിനും പെട്ടെന്നു നടപടി സ്വീകരിക്കണമെന്നതിന് അദ്ദേഹം ഊന്നല്‍ നല്‍കി. ഇതുവഴി കോവിഡ്- 19 നിമിത്തം ഉണ്ടായ സമയനഷ്ടം നികത്താന്‍ സാധിക്കണമെന്നു പ്രധാനമന്ത്രി പറഞ്ഞു. കാലതാമസം ഒഴിവാക്കുന്നതിനും തൊഴിലവസരങ്ങള്‍ സൃഷ്ടിക്കുന്നതിനുമായി നാഷണല്‍ ഇന്‍ഫ്രാസ്ട്രക്ചര്‍ പൈപ്പ്‌ലൈനിന്റെ കീഴിലുള്ള പദ്ധതികള്‍ ഇടയ്ക്കിടെ ഉന്നത തലത്തില്‍ അവലോകനം ചെയ്യണമെന്ന് അദ്ദേഹം നിര്‍ദേശിച്ചു. വിവിധ മന്ത്രാലയങ്ങള്‍ നടപ്പാക്കിവരുന്ന പരിഷ്‌കരണ നടപടികള്‍ തടസ്സമില്ലാതെ മുന്നോട്ടുപോകണമെന്നും നിക്ഷേപത്തിന്റെ ഒഴുക്കിനോ മൂലധന രൂപീകരണത്തിനോ എന്തെങ്കിലും തടസ്സം സംഭവിക്കുന്നത് ഒഴിവാക്കാന്‍ സമയബന്ധിതമായി നടപടി കൈക്കൊള്ളണമെന്നും ചര്‍ച്ച ചെയ്യപ്പെട്ടു. ആഭ്യന്തര മന്ത്രി, ധനകാര്യ മന്ത്രി, ധനകാര്യ മന്ത്രാലയം സെക്രട്ടറിമാര്‍, മുതിര്‍ന്ന കേന്ദ്ര ഗവണ്‍മെന്റ് ഉദ്യോഗസ്ഥര്‍ എന്നിവര്‍ പങ്കെടുത്തു.
മുൻ  ഇസ്രയേലി   പ്രസിഡണ്ട്  ഷിമോൺ പെരെസിന്റെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദിയുടെ  അനുശോചനം

മുൻ ഇസ്രയേലി പ്രസിഡന്റ് ഷിമോൺ പെരെസിന്റെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി ഇസ്രായേലിലെ ജനങ്ങളെ അനുശോചനം അറിയിച്ചു. “മുൻ പ്രസിഡന്റ് ഷിമോൺ പെരെസിന്റെ വിയോഗത്തോടെ നമുക്ക് നഷ്ടമായത് ഒരു പ്രധാനപ്പെട്ട ലോക നേതാവിനെയും ഇന്ത്യയുടെ ഒരു സുഹൃത്തിനെയുമാണ്. അദ്ദേഹത്തിന്റെ വേർപാടിൽ ദുഖിക്കുന്നു. ഇസ്രായേലിലെ ജനതയ്ക്കു ഞങ്ങളുടെ അനുശോചനങ്ങൾ, ” പ്രധാനമന്ത്രി പറഞ്ഞു.
ആരോഗ്യ പരിചരണ രംഗത്ത് ഇന്ത്യയും ബഹ്‌റിനും തമ്മില്‍ ധാരണാപത്രത്തിന് അനുമതി

ആരോഗ്യ പരിചരണ രംഗത്തെ സഹകരണത്തിന് ഇന്ത്യയും, ബഹ്‌റിനും തമ്മില്‍ ഒരു ധാരണാപത്രം ഒപ്പിടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ധാരണാപത്രത്തില്‍ ഉള്‍പ്പെടുന്ന സഹകരണത്തിന്റെ മേഖലകള്‍ ഇവയാണ്. 1. ഗവേഷണ ഫലങ്ങളും, പ്രസിദ്ധീകരണങ്ങളും ഉള്‍പ്പെടെയുള്ള വിവരങ്ങളുടെ കൈമാറ്റം. 2. ഗവണ്‍മെന്റ് ഉദ്യോഗസ്ഥര്‍, അക്കാദമിക്ക് സ്റ്റാഫ്, പണ്ഡിതന്മാര്‍, അദ്ധ്യാപകര്‍, വിദഗ്ദ്ധര്‍, വിദ്യാര്‍ത്ഥികള്‍ മുതലായവരുടെ പരസ്പര സന്ദര്‍ശനം. 3. ശില്‍പ്പശാലകള്‍, പരിശീലന പരിപാടികള്‍ മുതലായവയുടെ പങ്കാളിത്തം. 4. പൊതു സ്വകാര്യ മേഖലയുടെയും, അക്കാദമിക് തലത്തിലെയും ആരോഗ്യ, മെഡിക്കല്‍ ഗവേഷണ പ്രവര്‍ത്തനങ്ങള്‍ പ്രോത്സാഹിപ്പിക്കല്‍. 5. ഇരുകൂട്ടരും പരസ്പരം തീരുമാനിക്കുന്ന മറ്റേത് രൂപത്തിലുള്ള സഹകരണവും. സഹകരണത്തിന്റെ കൂടുതല്‍ വിശദാംശങ്ങള്‍ക്ക് രൂപം നല്‍കാനും ധാരണാപത്രത്തിന്റെ നടത്തിപ്പിന് മേല്‍നോട്ടം വഹിക്കാനും ഒരു പ്രവര്‍ത്തക ഗ്രൂപ്പ് രൂപീകരിക്കും.
മുൻ പ്രധാനമന്ത്രി  മൊറാർജി ദേശായിക്ക് പ്രധാനമന്ത്രിയുടെ  ശ്രദ്ധാഞ്ജലി

മുൻ പ്രധാനമന്ത്രി മൊറാർജിഭായ് ദേശായിക്ക് പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : ''നമ്മുടെ മുൻ പ്രധാനമന്ത്രി ശ്രീ മൊറാർജിഭായ് ദേശായിക്ക് ഞാൻ ആദരാഞ്ജലികൾ അർപ്പിക്കുന്നു. രാഷ്ട്രനിർമ്മാണത്തിനുള്ള മഹത്തായ സംഭാവനകൾക്ക് അദ്ദേഹം പരക്കെ ആദരിക്കപ്പെടുന്നു. ഇന്ത്യയെ കൂടുതൽ അഭിവൃദ്ധിപ്പെടുത്താൻ അദ്ദേഹം വിപുലമായ ശ്രമങ്ങൾ നടത്തി. പൊതുജീവിതത്തിൽ അദ്ദേഹം എപ്പോഴും സത്യസന്ധതയ്ക്ക് ഊന്നൽ നൽകിയിരുന്നു.
സുസ്ഥിരവും കാര്‍ബണ്‍ ബഹിര്‍ഗമനം കുറഞ്ഞതുമായ താപോര്‍ജ്ജം വികസിപ്പിക്കുന്നതിന് ജപ്പാനുമായുള്ള ധാരണാപത്രത്തിന് അനുമതി

സുസ്ഥിരവും കാര്‍ബണ്‍ ബഹിര്‍ഗമനം കുറഞ്ഞതുമായ താപോര്‍ജ്ജം വികസിപ്പിക്കുന്നതിന് ഇന്ത്യയും ജപ്പാനും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. കുറഞ്ഞ കാര്‍ബണ്‍ ബഹിര്‍ഗമനമുള്ള താപോര്‍ജ്ജ പദ്ധതികളെക്കുറിച്ച് പ്രാഥമിക പഠനം നടത്താനും മേഖലയിലെ ആധുനികവത്കരണത്തിനും, ക്ലീന്‍ കോള്‍ ടെക്‌നോളജിയുടെ സാങ്കേതിക വിദ്യകള്‍ കൈമാറുന്നതിനും ധാരണാപത്രം പ്രയോജനപ്പെടും. ഭാവിയിലെ ഊര്‍ജ്ജോപയോഗ രീതികള്‍ മനസ്സിലാക്കാനും പ്രശ്‌നപരിഹാരത്തിന് സെന്‍ട്രല്‍ ഇലക്ട്രിസിറ്റി അതോറിറ്റിയും ജപ്പാന്‍ കോള്‍ എനര്‍ജി സെന്ററും ചേര്‍ന്ന് പ്രവര്‍ത്തിക്കാനും ഈ ധാരണാപത്രം വിഭാവനം ചെയ്യുന്നു.
നാഗാലാന്‍ഡില്‍ നിന്നുള്ള വിദ്യാര്‍ത്ഥിനികളുടെ പ്രതിനിധി സംഘത്തിന് ലോക് കല്യാണ്‍ മാര്‍ഗിലെ വസതിയില്‍ പ്രധാനമന്ത്രി സ്വീകരണം നല്‍കി

നാഗാലാന്‍ഡില്‍ നിന്നുള്ള വിദ്യാര്‍ത്ഥിനികളുടെ പ്രതിനിധി സംഘത്തിന് പ്രധാനമന്ത്രി ശ്രീ നരേന്ദ്ര മോദി ഇന്ന് രാവിലെ ലോക് കല്യാണ്‍ മാര്‍ഗിലെ തന്റെ വസതിയില്‍ സ്വീകരണം നല്‍കി. ഏകഭാരത് ശ്രേഷ്ഠ ഭാരത് പ്രചാരണ പദ്ധതിയുടെ ഭാഗമായാണ് പ്രതിനിധി സംഘം ഡല്‍ഹി സന്ദര്‍ശിക്കുന്നത്. പ്രധാനമന്ത്രിയെ കണ്ടതില്‍ വിദ്യാര്‍ത്ഥികള്‍ സന്തോഷം പ്രകടിപ്പിച്ചു. സ്വസ്ഥവും സ്വതന്ത്രവുമായ ആശയവിനിമയത്തില്‍, അവര്‍ വടക്കുകിഴക്കന്‍ മേഖല സംബന്ധിച്ച പ്രധാനമന്ത്രിയുടെ കാഴ്ചപ്പാട്, നാഗാലാന്‍ഡിലെ അനുഭവങ്ങള്‍, യോഗയുടെ പ്രാധാന്യം തുടങ്ങി നിരവധി വിഷയങ്ങള്‍ അദ്ദേഹവുമായി ചര്‍ച്ച ചെയ്യുകയും അദ്ദേഹത്തിന്റെ ദര്‍ശനങ്ങള്‍ ആരായുകയും ചെയ്തു. ഡല്‍ഹിയിലെ വിവിധ വിനോദസഞ്ചാര കേന്ദ്രങ്ങള്‍ സന്ദര്‍ശിച്ചതിന്റെയും പര്യവേക്ഷണത്തിന്റെയും അനുഭവത്തെക്കുറിച്ച് പ്രധാനമന്ത്രി വിദ്യാര്‍ത്ഥികളോട് ആരാഞ്ഞു. ഡല്‍ഹിയില്‍ താമസിക്കുന്ന വേളയില്‍ പ്രധാനമന്ത്രി സംഗ്രഹാലയയും ദേശീയ യുദ്ധസ്മാരകവും സന്ദര്‍ശിക്കാനും അദ്ദേഹം അവരെ ഉപദേശിച്ചു. ദേശീയ വനിതാ കമ്മീഷനാണ് പ്രതിനിധി സംഘത്തിനു പ്രധാനമന്ത്രിയുമായി കൂടിക്കാഴ്ച സംഘടിപ്പിച്ചത്. –ND–
ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ ‘മനോഹർ ഇന്റർനാഷണൽ എയർപോർട്ട് – മോപ, ഗോവ’ എന്ന് നാമകരണം ചെയ്യുന്നതിന്  കേന്ദ്ര മന്ത്രിസഭയുടെ അംഗീകാരം

മുൻ പ്രതിരോധ മന്ത്രിയും നാല് തവണ ഗോവ മുഖ്യമന്ത്രിയുമരുന്ന അന്തരിച്ച ശ്രീ മനോഹർ പരീക്കറോടുള്ള ആദരസൂചകമായി ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ 'മനോഹർ ഇന്റർനാഷണൽ എയർപോർട്ട് – മോപ, ഗോവ' എന്ന് പേരിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി. ഗോവയിലെ ജനങ്ങളുടെ അഭിലാഷങ്ങൾ നിറവേറ്റുന്നതിനായി, ഗോവയിലെഗ്രീൻഫീൽഡ് അന്താരാഷ്ട്ര വിമാനത്താവളത്തിന്, മോപ്പ, 'മനോഹർ ഇന്റർനാഷണൽ എയർപോർട്ട് – മോപ' എന്ന് നാമകരണം ചെയ്യാനുള്ള ഗോവ സംസ്ഥാന മന്ത്രിസഭയുടെ ഏകകണ്ഠമായ തീരുമാനം ഗോവ മുഖ്യമന്ത്രി അറിയിച്ചിരുന്നു ഗോവയിലെ മോപ്പയിലുള്ള ഗ്രീൻഫീൽഡ് വിമാനത്താവളം 2022 ഡിസംബറിൽ പ്രധാനമന്ത്രി ഉദ്ഘാടനം ചെയ്തു. ആധുനിക ഗോവ കെട്ടിപ്പടുക്കുന്നതിൽ മുൻ മുഖ്യമന്ത്രിയും മുൻ രാജ്യ രക്ഷാ മന്ത്രിയുമായ അന്തരിച്ച ഡോ. മനോഹർ പരീക്കർ നൽകിയ സംഭാവനകളെ മാനിച്ചാണ് വിമാനത്താവളത്തിന് അദ്ദേഹത്തിന്റെ പേര് നൽകിയത് . –ND–
ഹിമാചല്‍ പ്രദേശ് സംസ്ഥാന രൂപീകരണ ദിനത്തില്‍ പ്രധാനമന്ത്രിയുടെ ആശംസ

ഹിമാചല്‍ പ്രദേശ് രൂപീകരണ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി സംസ്ഥാനത്തെ ജനങ്ങള്‍ക്ക് ആശംസകള്‍ നേര്‍ന്നു. ‘സംസ്ഥാന രൂപീകരണ ദിനത്തില്‍ ഹിമാചല്‍ പ്രദേശിലെ ജനങ്ങള്‍ക്ക് ശുഭാംശംസകള്‍. പ്രകൃതി ഭംഗിയുടെയും, ധീരതയുടെയും ഈ സംസ്ഥാനം വരും വര്‍ഷങ്ങളില്‍ കൂടുതല്‍ അഭിവൃദ്ധി പ്രാപിക്കട്ടെയെന്ന് ആശംസിക്കുന്നു. സംസ്ഥാനത്തെ ജനങ്ങള്‍ സന്തോഷത്താലും, സ്വാസ്ഥ്യത്താലും അനുഗ്രഹീതരാകാന്‍ ഞാന്‍ പ്രാര്‍ത്ഥിക്കുന്നു,’ പ്രധാനമന്ത്രി പറഞ്ഞു.
ഗാന്ധി ജയന്തി ദിനത്തിൽ പ്രധാനമന്ത്രി മഹാത്മാഗാന്ധിക്ക് ആദരാഞ്ജലി അർപ്പിച്ചു

മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ഗാന്ധിജിയോടുള്ള ആദരസൂചകമായി ഖാദി, കരകൗശല ഉൽപന്നങ്ങൾ വാങ്ങാനും ശ്രീ മോദി ജനങ്ങളോട് അഭ്യർത്ഥിച്ചു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്നതിനാൽ ഈ ഗാന്ധി ജയന്തി കൂടുതൽ സവിശേഷമാണെന്ന് ശ്രീ മോദി ചൂണ്ടിക്കാട്ടി . മഹാത്മാഗാന്ധിയെക്കുറിച്ചുള്ള തന്റെ ചിന്തകളുടെ വീഡിയോയും അദ്ദേഹം പങ്കുവെച്ചിട്ടുണ്ട്. ട്വീറ്റിൽ പ്രധാനമന്ത്രി പറഞ്ഞു : " ഗാന്ധിജയന്തി ദിനത്തിൽ മഹാത്മാഗാന്ധിക്ക് ആദരാഞ്ജലികൾ അർപ്പിക്കുന്നു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്നതിനാൽ ഈ ഗാന്ധിജയന്തി കൂടുതൽ സവിശേഷമാണ്. ബാപ്പുവിന്റെ ആദർശങ്ങളിൽ നമുക്ക് എന്നും ജീവിക്കാം. ഗാന്ധിജിക്കുള്ള ആദരാഞ്ജലിയായി ഖാദി, കരകൗശല ഉൽപ്പന്നങ്ങൾ എന്നിവ വാങ്ങാൻ എല്ലാവരോടും ഞാൻ അഭ്യർത്ഥിക്കുന്നു. ." ND
വാരണാസിയിലെ ദേവ് ദീപാവലി മഹോത്സവത്തില്‍ പ്രധാനമന്ത്രി പങ്കെടുത്തു

വാരണാസിയിലെ ദേവ് ദീപാവലി മഹോത്സവത്തില്‍ ഇന്ന് പ്രധാനമന്ത്രി ശ്രീ നരേന്ദ്രമോദി പങ്കെടുത്തു. നൂറുവര്‍ഷങ്ങള്‍ക്ക് മുമ്പ് കാശിയില്‍ നിന്നും മോഷ്ടിച്ചുകൊണ്ടുപോയ മാതാ അന്നപൂര്‍ണ്ണയുടെ വിഗ്രഹം വീണ്ടും ഇവിടെ തിരിച്ചുവരുന്ന മറ്റൊരു പ്രത്യേക അവസരമാണിതെന്ന് ചടങ്ങിനെ അഭിസംബോധന ചെയ്തുകൊണ്ട് പ്രധാനമന്ത്രി പറഞ്ഞു. ഇത് കാശിയുടെ മഹാഭാഗ്യത്തിന്റെ കാരണമാണ്. നമ്മുടെ ദൈവങ്ങളുടെയും ദേവതമാരുടെയും ഈ പ്രാചീന വിഗ്രഹങ്ങള്‍ നമ്മുടെ വിശ്വാസത്തിന്റെയും നമ്മുടെ വിലമതിക്കാനാകാത്ത പൈതൃകത്തിന്റെയും പ്രതീകമാണെന്ന് അദ്ദേഹം പറഞ്ഞു. സമൂഹത്തിന്റെയും സംവിധാനത്തിന്റെയും പരിഷ്‌ക്കരണത്തിന്റെ ഏറ്റവും വലിയ പ്രതികമായിരുന്നു ഗുരുനാനാക് ദേവ് ജിയെന്ന് പ്രധാനമന്ത്രി പറഞ്ഞു. സമൂഹത്തിന്റെയും ദേശത്തിന്റെയും താല്‍പര്യത്തിനനുസരിച്ച് എപ്പോഴൊക്കെ മാറ്റങ്ങളുണ്ടായിട്ടുണ്ടോ അപ്പോഴൊക്കെ എങ്ങനെയായലും അനാവശ്യമായ എതിര്‍പ്പുകളുടെ ശബ്ദങ്ങളും ഉയര്‍ന്നിട്ടുണ്ട്. എന്നാല്‍ ആ പരിഷ്‌ക്കരണത്തിന്റെ സവിശേഷത വ്യക്തമായി കഴിയുമ്പോള്‍ എല്ലാ ശരിയാകും. ഗുരുനാനാക്ക് ദേവ് ജിയുടെ ജീവിതത്തില്‍ നിന്നും ലഭിക്കുന്ന പാഠമാണിതെന്ന് ഉദ്ധരിച്ചുകൊണ്ടാണ് അദ്ദേഹം പറഞ്ഞത്. ഭഗവാന്‍ കാശി വിശ്വനാഥന്റെ അനുഗ്രഹം കൊണ്ട് തനിക്ക് കാശിയിലെ ദീപങ്ങളുടെ ഉത്സവങ്ങളില്‍ പങ്കെടുക്കാനുള്ള അവസരം ലഭിച്ചതില്‍ പ്രധാനമന്ത്രി സന്തോഷം പ്രകടിപ്പിച്ചു. ഈ മഹാമാരി സമയത്ത് കാശിയിലെ ജനങ്ങള്‍ പ്രകടിപ്പിച്ച പൊതുസേവനത്തിന്റെ മനോഭാവത്തെ അദ്ദേഹം പ്രശംസിച്ചു.
പാക്കിസ്ഥാന്‍ പ്രധാനമന്ത്രിയുമായി പ്രധാനമന്ത്രി സംസാരിച്ചു. ഇന്ത്യയുടെ ഭാഗത്തുനിന്ന് സാധ്യമായ സഹായമെല്ലാം ചെയ്യുമെന്ന് പ്രധാനമന്ത്രി വാഗ്ദാനം ചെയ്തു.

പാക്കിസ്ഥാന്‍ പ്രധാനമന്ത്രി ശ്രീ. നവാസ് ഷറീഫുമായി സംസാരിച്ച പ്രധാനമന്ത്രി ശ്രീ. നരേന്ദ്ര മോദി പാക്സ്ഥാനിലെ ഭൂകമ്പത്തില്‍ മരണമടഞ്ഞവര്‍ക്ക് അനുശോചനം രേഖപ്പെടുത്തി. ഇന്ത്യയുടെ ഭാഗത്തു നിന്ന് സാധ്യമായ എല്ലാ സഹായവും പ്രധാനമന്ത്രി പാക്സ്ഥാന് വാഗ്ദാനം ചെയ്തു. ”പാക്കിസ്ഥാന്‍ പ്രധാനമന്ത്രി ശ്രീ. നവാസ് ഷറീഫുമായി സംസാരിച്ചു. ദുരന്തത്തില്‍ മരണമടഞ്ഞവര്‍ക്ക് അനുശോചനം രേഖപ്പെടുത്തി. ഗീതയെ ഇന്ത്യയിലെത്തിക്കാനായി നടത്തിയ പരിശ്രമങ്ങള്‍ക്ക് നന്ദി രേഖപ്പെടുത്തി.” പ്രധാനമന്ത്രി പറഞ്ഞു.
റാണി ലക്ഷ്മിഭായിയെ അവരുടെ ജയന്തി ദിനത്തിൽ പ്രധാനമന്ത്രി അനുസ്മരിച്ചു

പ്രധാനമന്ത്രി ശ്രീ നരേന്ദ്ര മോദി റാണി ലക്ഷ്മിഭായിയെ അവരുടെ ജയന്തി ദിനത്തിൽ അനുസ്മരിച്ചു. അവരുടെ ധീരതയും നമ്മുടെ രാഷ്ട്രത്തിന് നൽകിയ മഹത്തായ സംഭാവനയും ഒരിക്കലും മറക്കാനാവില്ലെന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു; "റാണി ലക്ഷ്മിഭായിയെ അവരുടെ ജയന്തി ദിനത്തിൽ അനുസ്മരിക്കുന്നു. അവരുടെ ധീരതയും നമ്മുടെ രാഷ്ട്രത്തിന് നൽകിയ മഹത്തായ സംഭാവനയും ഒരിക്കലും മറക്കാനാവില്ല. കൊളോണിയൽ ഭരണത്തോടുള്ള അവരുടെ ഉറച്ച എതിർപ്പിന് അവർ പ്രചോദനമാണ്. കഴിഞ്ഞ വർഷം ഈ ദിവസം ഝാൻസി സന്ദർശിച്ചതിന്റെ നേർക്കാഴ്ചകൾ പങ്കുവെക്കുന്നു."
മലേഷ്യൻ മുൻ ക്യാബിനറ്റ് മന്ത്രി  ഡോ. എസ്. സാമി വെല്ലുവിന്റെ നിര്യാണത്തിൽ പ്രധാനമന്ത്രി  അനുശോചിച്ചു

മലേഷ്യയുടെ മുൻ ക്യാബിനറ്റ് മന്ത്രിയും മലേഷ്യയിൽ നിന്നുള്ള ആദ്യ പ്രവാസി ഭാരതീയ സമ്മാൻ അവാർഡ് ജേതാവുമായ ടൺ ഡോ. എസ്. സാമി വെല്ലുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു : "മലേഷ്യൻ മുൻ ക്യാബിനറ്റ് മന്ത്രിയും മലേഷ്യയിൽ നിന്നുള്ള ആദ്യത്തെ പ്രവാസി ഭാരതീയ സമ്മാൻ അവാർഡ് ജേതാവുമായ ഡോ. എസ്. സാമി വെല്ലുവിന്റെ നിര്യാണത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിന് ഹൃദയംഗമമായ അനുശോചനം. ഓം ശാന്തി."
പ്രധാനമന്ത്രിയും ബഹുമാനപ്പെട്ട ഇസ്രായേല്‍ പ്രധാനമന്ത്രി ബെഞ്ചമിന്‍ നെതന്യാഹുവും ടെലിഫോണില്‍ ചര്‍ച്ച നടത്തി

പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട ഇസ്രായേല്‍ പ്രധാനമന്ത്രി ബെഞ്ചമിന്‍ നെതന്യാഹുവും ടെലിഫോണില്‍ ചര്‍ച്ച നടത്തി. അടുത്തിടെ അധികാരമേറ്റതിനു പ്രധാനമന്ത്രി നെതന്യാഹുവിനെ അഭിനന്ദിച്ച പ്രധാനമന്ത്രി മോദി, പ്രധാനമന്ത്രി നെതന്യാഹുവിന്റെ നേതൃത്വത്തില്‍ ഇന്ത്യ-ഇസ്രായേല്‍ പങ്കാളിത്തം മെച്ചപ്പെടുമെന്ന പ്രത്യാശ പ്രകടിപ്പിച്ചു. പ്രതിരോധ കുത്തിവെപ്പ്, ചികില്‍സ, രോഗനിര്‍ണയം തുടങ്ങിയ മേഖലകളില്‍ ഗവേഷണവും വികസന യത്‌നങ്ങളും ഉള്‍പ്പെടെ കോവിഡ്- 19 പകര്‍ച്ചവ്യാധിക്കാലത്ത് ഇന്ത്യയും ഇസ്രായേലുമായുള്ള സഹകരണം മെച്ചപ്പെടുത്തുന്നതിനുള്ള സാധ്യതകള്‍ നേതാക്കള്‍ ചര്‍ച്ച ചെയ്തു. ഇരു രാജ്യങ്ങളിലെയും വിദഗ്ധ സംഘങ്ങള്‍ തമ്മില്‍ നടന്നുവരുന്ന വിനിമയങ്ങള്‍ തുടരാന്‍ തീരുമാനിച്ച നേതാക്കള്‍, ഇത്തരത്തിലുള്ള സഹകരണത്തിലൂടെ ലഭിക്കുന്ന നേട്ടം വിശാലാടിസ്ഥാനത്തില്‍ മാനവികതയുടെ നേട്ടത്തിനായി ഉപയോഗപ്പെടുത്തുമെന്നു വ്യക്തമാക്കുകയും ചെയ്തു. ഉഭയകക്ഷി ബന്ധത്തിലെ മറ്റു പ്രധാന വിഷയങ്ങള്‍ ഇരുവരും വിലയിരുത്തി. കോവിഡാനന്തര ലോകത്തില്‍ കൂടുതല്‍ മേഖലകളില്‍ കൂടുതല്‍ നേട്ടങ്ങള്‍ ഉണ്ടാക്കിയെടുക്കാന്‍ സാധിക്കുമെന്നു നേതാക്കള്‍ പറഞ്ഞു. ആരോഗ്യ സാങ്കേതിക വിദ്യ, കാര്‍ഷിക രംഗത്തെ നൂതനാശയങ്ങള്‍, പ്രതിരോധ സഹകരണം, വിവര സാങ്കേതിക വിദ്യ എന്നീ മേഖലകളില്‍ ഇന്ത്യ-ഇസ്രായേല്‍ സഹകരണത്തിനു വലിയ സാധ്യതകള്‍ ഉണ്ടെന്ന് അവര്‍ വിലയിരുത്തി. പരസ്പര ബന്ധം നിലനിര്‍ത്താനും ആഗോള തലത്തിലുള്ള പുതിയ സാധ്യതകളെയും വെല്ലുവിളികളെയും സംബന്ധിച്ചുള്ള വിവരങ്ങള്‍ പരസ്പരം കൈമാറാനും ഇരു നേതാക്കളും തീരുമാനിച്ചു.
മാതാ വൈഷ്ണോ ദേവി ഭവനിൽ തിക്കിലും തിരക്കിലും പെട്ട് മരിച്ചവർക്ക് പിഎംഎൻആർഎഫിൽ നിന്നുള്ള സഹായധനം പ്രധാനമന്ത്രി അംഗീകരിച്ചു

മാതാ വൈഷ്ണോ ദേവി ഭവനിൽ തിക്കിലും തിരക്കിലും പെട്ട് മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് (പിഎംഎൻആർഎഫ്) നിന്ന് സഹായധനം നൽകുന്നതിന് പ്രധാനമന്ത്രി ശ്രീ നരേന്ദ്ര മോദി അംഗീകാരം നൽകി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; "മാതാ വൈഷ്ണോദേവി ഭവനിൽ തിക്കിലും തിരക്കിലും പെട്ട് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം നൽകും. പരിക്കേറ്റവർക്ക് 50,000 രൂപ നൽകും: പ്രധാനമന്ത്രി നരേന്ദ്ര മോദി ."
മുതിർന്ന തെലുങ്ക് നടൻ ശ്രീ കൈകാല സത്യനാരായണയുടെ നിര്യാണത്തിൽ പ്രധാനമന്ത്രി അനുശോചിച്ചു

മുതിർന്ന തെലുങ്ക് നടൻ ശ്രീ കൈകാല സത്യനാരായണയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു; "പ്രശസ്ത ചലച്ചിത്രകാരൻ ശ്രീ കൈകാല സത്യനാരായണ ഗാരുവിന്റെ വേർപാടിൽ വേദനിക്കുന്നു. ശ്രദ്ധേയമായ അഭിനയ വൈദഗ്ധ്യം കൊണ്ടും വ്യത്യസ്തമായ വേഷങ്ങൾ കൊണ്ടും അദ്ദേഹം തലമുറകളിലുടനീളം ജനപ്രിയനായിരുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടും ഒപ്പമാണ് . ഓം ശാന്തി."
ടെക്‌സ്റ്റൈല്‍ മേഖലയെ പിന്തുണക്കുന്നതിനുള്ള റിബേറ്റ് പദ്ധതിക്ക് മന്ത്രിസഭയുടെ അംഗീകാരം

ടെക്‌സ്റ്റൈല്‍ മേഖലയെ സഹായിക്കുന്നതിന് കേന്ദ്ര – സംസ്ഥാന എംബഡഡ് നികുതികള്‍ക്ക് റിബേറ്റ് നല്‍കുന്നതിനുളള പദ്ധതിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഉടയാടകളുടെ കയറ്റുമതിയെ പൂജ്യം തോത് നികുതിയിനത്തില്‍ ഉള്‍പ്പെടുത്തുന്നതിനെ ഗവണ്‍മെന്റിനെ ഇത് സഹായിക്കും. വിശദാംശങ്ങള്‍ നിലവില്‍ സംസ്ഥാന ലെവികള്‍ക്കുള്ള റിബേറ്റ് പദ്ധതിയാണ് തുണിത്തര കയറ്റുമതിയെ സഹായിക്കുന്നത്. എന്നാല്‍ ചില കേന്ദ്ര സംസ്ഥാന നികുതികള്‍ ഇപ്പോഴും കയറ്റുമതി ചെലവില്‍ ഉള്‍പ്പെടുന്നു. ഇന്ത്യയുടെ മൊത്തം കയറ്റുമതിയില്‍ 56 ശതമാനം വരുന്ന ഉടയാടകളുടെ കയറ്റുമതിയില്‍ ഉള്‍പ്പെട്ടിട്ടുള്ള എല്ലാ കേന്ദ്ര സംസ്ഥാന ടാക്‌സുകള്‍ക്കും ലെവികള്‍ക്കും റിബേറ്റ് നല്‍കാന്‍ കേന്ദ്രമന്ത്രിസഭാ തീരുമാനം വഴിയൊരുക്കും. വിവര സാങ്കേതിക വിദ്യയിലധിഷ്ഠിതവും വിജ്ഞാപനം ചെയ്ത നിരക്കിലുമായിരിക്കും നികുതികള്‍ക്കും ലെവികള്‍ക്കും റിബേറ്റ് അനുവദിക്കുക. പ്രയോജനങ്ങള്‍ നിര്‍ദ്ദിഷ്ട നടപടികള്‍ ടെക്‌സ്റ്റൈല്‍ മേഖലയെ കൂടുതല്‍ മത്സരാധിഷ്ഠിതമാക്കും. ഉടയാടകളുടെ കയറ്റുമതി പൂജ്യം തോത് നികുതിയിനത്തില്‍ ഉള്‍പ്പെടുത്തുന്നത് വഴി കയറ്റുമതി വിപണിയില്‍ ഇന്ത്യയുടെ മത്സരക്ഷമത കൂടുതല്‍ വര്‍ദ്ധിക്കുകയും ചെയ്യും.
ഇന്ത്യാ-ഫ്രാന്സ് വ്യോമയാന ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

അന്താരാഷ്ട്ര സിവില് ഏവിയേഷന് സംഘടന നിഷ്കര്ഷിച്ചിട്ടുള്ള മാനദണ്ഡങ്ങളും നടപടിക്രമങ്ങളും നടപ്പിലാക്കുന്നതിന് ഡയറക്ടറേറ്റ് ജനറല് ഓഫ് സിവില് ഏവിയേഷനും (ഡി.ജി.സി.എ) ഫ്രഞ്ച് വ്യോമയാന അതോറിറ്റിയും തമ്മില് ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. നാലു വര്ഷത്തേക്കാണ് ധാരണാപത്രം ഒപ്പുവെച്ചിരിക്കുന്നത്. ഡയറക്ടറേറ്റ് ജനറല് ഓഫ് സിവില് ഏവിയേഷനിലെ ഉദ്യോഗസ്ഥരുടെ വൈദഗ്ധ്യം വര്ദ്ധിപ്പിക്കാന് ഈ സാങ്കേതിക സഹകരണ പരിപാടി വഴിയൊരുക്കുമെന്നാണ് വിലയിരുത്തല്. എഞ്ചിനീയര്മാര്, ടെക്നീഷ്യന്മാര്, മാനേജര്മാര് എന്നിവര്ക്ക് പരിശീലനം നല്കുന്നതിനും ധാരണാപത്രം പ്രയോജനപ്പെടും.